ທ່ານໂອບາມາກ່າວປ້ອງກັນ ການຕັດສິນໃຈ ກ່ຽວກັບ ການປິດ ສູນຄຸມຂັງ ຢູ່ອ່າວ ກວານຕານາໂມ ໃນຄຳປາສັຍຄັ້ງສຳຄັນ
ຂ່າວສຳຄັນອື່ນໆ: ກຸ່ມຊ່ອຍເຫລືອກ່າວວ່າ ການຈຳກັດ ແລະການບັງຄັບຂອງໄທ ບີບໃຫ້ກຸ່ມດັ່ງກ່າວ ຖອນຈາກ ສູນອົພຍົບມົ້ງ; ການໂຈມຕີສະລະຊີບ 2 ຄັ້ງທີ່ອີຣັກ
ປະທານາ ທິບໍດີ ສະຫະຣັດ ທ່ານ BARACK OBAMA ຈະໃຫ້ການ ອະທິບາຍ ກ່ຽວກັບ ນະໂຍບາຍ ໃນດ້ານ ຄວາມໝັ້ນຄົງ ແຫ່ງຊາດ ຂອງທ່ານ ໃນຄຳປາສັຍທີ່ ກຸງວໍຊິງຕັນ ໃນວັນພະຫັດ ມື້ນີ້ ຂະນະທີ່ທ່ານ ກຳລັງ ຊອກຫາ ຊ່ອງທາງເພື່ອຮັບມື ກັບການ ຕຳໜິ ຕິຕຽນ ທັງຈາກ ພັກຣີພັບຣີກັນ ຊຶ່ງເປັນ ພັກຝ່າຍຄ້ານແລະສະ ມາຊິກ ພາຍໃນ ພັກເດໂມແຄຣັທ ຂອງທ່ານ ເອງ ຄຳປາສັຍ ຂອງທ່ານ OBAMA ມີຂຶ້ນນຶ່ງມື້ ຫລັງຈາກ ສະພາສູງ ສະຫະຣັດ ທີ່ຄວບຄຸມ ໂດຍພັກ ເດໂມແຄຣັທໄດ້ລົງຄະແນນສຽງ 90 ຕໍ່ 6 ປະຕິເສດ ຕໍ່ການ ຮ້ອງຂໍເງິນ ຈຳນວນ 80 ລ້ານໂດລາຂອງຣັຖບານ ເພື່ອຈະປິດ ສູນຄຸມຂັງ ພວກທີ່ ສົງສັຍວ່າ ເປັນຜູ້ກໍ່ການຮ້າຍທີ່ອ່າວ GUANTANAMO ໃນປະເທດຄິວບາ ບັນດາ ສະມາຊິກ ສະພາສູງ ພັກເດໂມແຄຣັທທີ່ໄດ້ ລົງຄະແນນສຽງ ຄັດຄ້ານ ຕໍ່ການ ຂໍເງິນ ຂອງຣັຖບານ ກ່າວວ່າ ທ່ານ OBAMAຍັງບໍ່ທັນ ຕັດສິນໃຈ ເທື່ອວ່າ ຈະນຳເອົາ ພວກທີ່ ຖືກຄຸມຂັງ ຈຳນວນ 240 ຄົນໄປໄວ້ຢູ່ໃສ? ການເຄື່ອນໄຫວ ຂອງສະພາສູງ ທີ່ວ່ານີ້ ແມ່ນເ ປັນບາດກ້າວທີ່ຄ້າຍຄືກັນ ກັບສະພາຕ່ຳ ສະຫະຣັດ ທີ່ໄດ້ຮັບຜ່ານ ຮ່າງກົດໝາຍ ໃນການ ໃຫ້ເງິນສນັບສນຸນ ຕໍ່ການ ເຮັດສົງຄາມ ຂອງຕົນ ໃນສັບປະດາ ແລ້ວນີ້ ເຈົ້າໜ້າທີ່ ອີຣັກ ກ່າວວ່າ ມີຜູ້ເສັຽຊີວິດ ຢ່າງນ້ອຍ 18 ຄົນໃນການໂຈມຕີດ້ວຍຣະເບີດ ສະລະຊີບ 2 ຄັ້ງ ໃນວັນພະຫັດ ມື້ນີ້ ຂະນະທີ່ຄວາມຮຸນແຮງ ໄດ້ເພີ້ມ ທະວີຂຶ້ນ ເມື່ອໄວໆ ມານີ້ ການໂຈມຕີີ ບ່ອນທຳອິດ ມີຂຶ້ນທີ່ຕລາດ ແຫ່ງນຶ່ງ ທາງທິດໃຕ້ ນະຄອນຫລວງ ແບັກແດັດ ເຮັດໃຫ້ ມີຜູ້ເສັຽຊີວິດບໍ່ຕ່ຳກວ່າ 12 ຄົນ ແລະບາດເຈັບ ອີກ 25 ຄົນ ແຫລ່ງຂ່າວ ຂອງ ສື່ມວນຊົນແຈ້ງວ່າ ທະຫານ ອະເມຣິກັນ ໃນເຂດດັ່ງກ່າວ ແມ່ນເປົ້າໝາຍ ໃນການ ໂຈມຕີແລະຍັງບໍ່ທັນ ມີລາຍງານຂ່າວ ທີ່ໄດ້ຮັບ ການຢືນຢັນ ກ່ຽວກັບ ການເສັຽຊີວິດຂອງທະຫານ ອະເມຣິກັນ ໃນມື້ວານນີ້ ມີ 40 ຄົນ ເສັຽຊີວິດ ແລະ ຫລາຍກວ່າ 70 ຄົນໄດ້ຮັບ ບາດເຈັບ ໃນການວາງຣະເບີດ ທີ່ໃຫຍ່ທີ່ສຸດ ຢູ່ໃນອີຣັກ ໃນຮອບເດືອນນີ້ ຣະເບີດຣົດ ຂນາດແຮງ ລູກນຶ່ງ ໄດ້ແຕກຂຶ້ນ ທີ່ຄຸ້ມ ຊຶ່ງມີ ປະຊາຊົນ ສ່ວນໃຫຍ່ເປັນພວກທີ່ ນັບຖື ສາສນາ ອິສລາມ ນິກາຍ ຊີໄອທ໌ ທາງກ້ຳຕາເວັນຕົກ ສຽງເໜືອ ຂອງນະຄອນຫຼວງ ແບັກແດັດ ພວກທີີ່ເຫັນ ເຫດການ ກ່າວວ່າ ພວກເຄາະຮ້າຍ ສ່ວນໃຫຍ່ກຳລັງພາກັນ ກິນເຂົ້າ ທີ່ຮ້ານອາຫານ ຫລາຍໆແຫ່ງ ແລະ ຮ້ານສັພສິນຄ້າທີ່ຕັ້ງຢູ່ໃກ້ຄຽງ ເວລາ ການໂຈມຕີ ເກີດຂຶ້ນ ກຸ່ມໃຫ້ຄວາມຊ່ອຍ ເຫລືອ ຕ່າງປະເທດ ອົງການແພດບໍ່ມີພົມແດນ ກ່າວວ່າ ທາງກຸ່ມ ກຳລັງ ຖອນໂຕ ອອກຈາກ ການປະຕິບັດງານ ທີ່ສູນອົພຍົບ ແຫ່ງນຶ່ງ ໃນພາກເໜືອ ຂອງໄທ ຍ້ອນການ ຈຳກັດຮັດແຄບ ແລະ ການບີບບັງຄັບຂອງ ພວກທະຫານ ອົງການແພດ ບໍ່ມີພົມແດນ ເວົ້າວ່າ ກອງທັບໄທ ກຳລັງທຳການ ກົດດັນບັງຄັບໃຫ້ ມີການຈັດສົ່ງ ກັບຄືນປະເທດ ຊາວອົພຍົບ ລາວເຜົ່າມົ້ງ ທີ່ອາສັຍຢູ່ໃນສູນ ຊຶ່ງອາດຈະຖືກ ປະຫັດປະຫານ ຖ້າຖືກສົ່ງ ກັບຄືນ ໄປລາວນັ້ນ ອີງຕາມການລາຍງານ ຂອງ ຜູ້ສື່ຂ່າວ VOA DANIEL SCHEARF ຈາກບາງກອກ ແມ່ນວ່າ ອົງການແພດບໍ່ມີພົມແດນ ກ່າວຕໍ່ ພວກນັກຂ່າວ ໃນມື້ວານນີ້ວ່າ ຕົນຈະບໍ່ໃຫ້ ການຮ່ວມມືກັບກອງທັບໄທ ຕໍ່ໄປອີກ ໃນການປິ່ນປົວ ແລະແຈກຢາຍ ອາຫານ ໃຫ້ແກ່ ພວກອົພຍົບທີ່ບ້ານຫ້ວຍນ້ຳຂາວ ສູນອົພຍົບ ທີ່ພາກເໜືອ ຂອງໄທ ດັ່ງກ່າວ ໄດ້ກາຍ ເປັນບ່ອນພັກພາອາສັຍ ແລະຂໍ ການຊ່ອຍເຫລືອ ສຳລັບຊາວມົ້ງ ຈຳນວນ ຫລາຍພັນຄົນ ທີ່ໄດ້ພາກັນຫຼົບໜີ ຈາກລາວ ນັບແຕ່ປີ 2005 ເປັນຕົ້ນມາ ແຕ່ອົງການ ແພດບໍ່ມີພົມແດນ ທີ່ມີສຳນັກງານໃຫຍ່ ຢູ່ຝຣັ່ງ ກ່າວວ່າ ໃນໄລຍະ ສອງ-ສາມເດືອນ ຜ່ານມານີ້ ກອງທັບໄທໄດ້ທຳການ ຈຳກັດ ຮັດແຄບ ແລະໃຊ້ວິທີ ການບັງຄັບ ແບບທີ່ ຮັບເອົາບໍ່ໄດ້ເພື່ອກົດດັນ ໃຫ້ຊາວມົ້ງ ກັບຄືນໄປລາວ ຣັຖບານທະຫານມຽນມາ ອີກຄັ້ງ ນຶ່ງ ໄດ້ຫ້າມ ບໍ່ໃຫ້ພວກນັກການທູດ ຕ່າງປະເທດ ແລະ ສື່ມວນຊົນ ໄປເບິ່ງ ການດຳເນີນ ຄະດີ ທ່ານນາງອອງຊານ ຊູຈີ ຜູ້ນຳ ພັກຝ່າຍຄ້ານ ທີ່ຖືກຄຸມຂັງ ຢູ່ໃນ ເວລານີ້ ໃນມື້ວານນີ້ຣັຖບານ ທະຫານ ມຽນມາ ໄດ້ອະນຸຍາດ ໃຫ້ພວກ ນັກການທູດ ຕ່າງປະເທດ ແລະ ພວກນັກຂ່າວໄປຮ່ວມການ ດຳເນີນຄະດີ ຍັງບໍ່ທັນ ເປັນທີ່ ຈະແຈ້ງ ເທື່ອວ່າ ອີກດົນປານໃດຣັຖບານ ມຽນມາ ຈຶ່ງຈະເປີດ ການດຳເນີນ ຄະດີ ຄືນອີກ ການຕັດສິນໃຈ ຫ້າມບໍ່ໃຫ້ພວກນັກການທູດ ແລະນັກຂ່າວ ໄປເບິ່ງ ການດຳເນີນ ຄະດີ ໄດ້ມີຂຶ້ນ ທັງໆທີ່ ໄດ້ຮັບການເຕືອນ ຈາກ ຣັຖມຸນຕຣີ ການຕ່າງ ປະເທດ ສະຫະຣັດ ທ່ານນາງ HILLARY CLINTON ທ່ານນາງ ກ່າວຕໍ່ ຄະນະ ຂອງ ຣັຖສະພາ ສະຫະຣັດ ໃນມື້ວານ ນີ້ວ່າ ສະຫະຣັດໄດ້ປະຕິເສດ ບໍ່ຮັບຮູ້ ການກ່າວຫາ ທີ່ບໍ່ມີ ມູນຄວາມຈິງ ຂອງຣັຖບານ ມຽນມາຕໍ່ທ່ານນາງ ອອງຊານ ຊູຈີ ໃນຂໍ້ຫາ ລະເມີດ ເງື່ອນໄຂ ໃນການ ກັກບໍຣິເວນ ຂອງທ່ານນາງ ທ່ານນາງ CLINTON ກ່າວວ່າ ຖ້າພວກ ຜູ້ນຳ ຣັຖບານ ທະຫານ ມຽນມາ ຫາກຍັງສືບຕໍ່ ດຳເນີນຕາມ ທິດທາງ ໃນ ປັດຈຸບັນແລ້ວ ການເລືອກຕັ້ງ ໃນປີ 2010ຈະເປັນການ ເລືອກຕັ້ງ ທີ່ບໍ່ຖືກຕ້ອງ ຕາມກົດໝາຍ ຢ່າງຊິ້ນເຊີງ ພວກນັກຊ່ຽວຊານ ທາງດ້ານ ກົດໝາຍ ນາໆຊາດ ກຸ່ມນຶ່ງໄດ້ຮຽກ ຮ້ອງ ໃຫ້ອົງການ ສະຫະ ປະຊາຊາດ ເປີດການ ສືບສວນ ກ່ຽວກັບ ການລະເມີດສິດທິມະນຸດ ຢູ່ໃນມຽນມາ ລາຍງານ ສະບັບນຶ່ງ ທີ່ພິມ ເຜີຍແຜ່ ໃນມື້ນີ້ ໂດຍພວກນັກຊ່ຽວຊານ ທາງດ້ານ ກົດໝາຍ ຜ່ານທາງ ຄລີນິກ ສິດທິມະນຸດ ນາໆຊາດ ຂອງສະຖາບັນ ກົດໝາຍ ມະຫາວິທຍາລັຍ HAVARD ທີ່ກ່າວວ່າ ພວກຜູ້ນຳ ຣັຖບານ ທະຫານໃນມຽນມາ ໄດ້ກໍ່ ອາຊຍາກັມ ສົງຄາມ ແລະ ອາຊຍາກັມ ຕ້ານ ມະນຸດຊາດ ມາເປັນເວລາຫລາຍໆປີ ລາຍງານ ທີ່ວ່ານີ້ ໄດ້ອ້າງອີງ ເຖິງ ເອກກະສານ ຕ່າງໆ ທີ່ໄດ້ຮັບຈາກອົງການ ສະຫະ ປະຊາຊາດ ທີ່ສະແດງ ໃຫ້ເຫັນວ່າ ອຳນາດ ການປົກຄອງ ທະຫານ ມຽນມາໄດ້ພົວພັນນຳ ການກໍ່ ໂທດກັມຕ່າງໆ ຮວມທັງ ການບັງຄັບ ໃຫ້ມີ ການຍົກຍ້າຍ ຜູ້ຄົນອອກໜີຈາກ 3 ພັນກວ່າບ້ານ, ການ ປະຫານ ຊີວິດ ແບບຮວບຮັດ ຕັດຕອນ ຕໍ່ພົລເຮືອນຜູ້ບໍ່ມີ ຄວາມຜິດ, ການລ່ວງລະເມີດ ທາງເພດ ແລະ ການທໍຣະມານ ທີ່ມີຢ່າງແຜ່ກວ້າງ ແລະເປັນ ຣະບົບ ຄະນະສືບ ສວນທາງອາກາດ ຂອງ ອິນໂດເນເຊັຽ ກຳລັງຊອກຄົ້ນ ເບິ່ງຕາມ ຊາກເຮືອບິນ ຂົນສົ່ງ ກອງທັບ ທີ່ໄດ້ປະສົບ ອຸບັດຕິເຫດຕົກໃສ່ ເຮືອນ ແລະລຸກໃໝ້ ເປັນແປວໄຟ ໃນມື້ວານນີ້ ເຮັດໃຫ້ມີ ຜູ້ເສັຽຊີວິດຢ່າງນ້ອຍ 99 ຄົນ ເຈົ້າໜ້າທີ່ ກ່າວວ່າ ຄະນະສືບສວນ ກຳລັງ ພະຍາຍາມຢາກເຂົ້າໃຈວ່າ ເປັນຫຍັງ ເຮືອບິນ C-130 ຈຶ່ງຕົກ ໃນລະຫວ່າງ ການບິນ ຕາມປົກກະຕິ ແລະຍັງ ບໍ່ທັນ ພົບເຫັນວ່າ ແມ່ນຫຍັງ ອາດຈະເປັນ ສາເຫດ ທີ່ພາໃຫ້ເຮືອບິນຕົກ ນອກນັ້ນ ພວກເຈົ້າໜ້າທີ່ ຍັງໄດ້ ປະຕິເສດ ທີ່ຈະຄາດ ຄະເນວ່າອາດຈະເປັນ ຄວາມຜິດພາດ ຂອງມະນຸດ ຫລືບໍ່? ເຈົ້າໜ້າທີ່ ກອງທັບ ອິນໂດເນເຊັຽກ່າວວ່າ ເຮືອບິນ ທີ່ມີອາຍຸ ເກືອບ 30 ປີ ລຳນີ້ ແມ່ນຍັງຢູ່ ໃນສະພາບດີທີ່ຈະບິນໄດ້ ແລະດິນຟ້າ ອາກາດ ກໍດີ ເວລາ ເຮືອບິນ ລຳນີ້ຕົກ ໃກ້ໆຖານທັບອາກາດ ແຫ່ງນຶ່ງ ໃນເຂດ JAVA ຕາເວັນອອກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ